Preşedintele PSD, Liviu Dragnea, a declarat luni, după votul de încredere acordat de Parlament Guvernului Dăncilă, că nu știe nimic de modificarea codurilor penale în această sesiune parlamentară și că „nu există niciun plan” privind acest lucru.

Întrebat dacă ar vrea să devină premier, în cazul în care legea ar fi modificată astfel încât să permită ca o persoană condamnată penal să poată face parte din guvern, Dragnea a răspuns că exclude acest lucru.

Reporter: Dacă veți putea fi premier, excludeți să reveniți într-o astfel de funcție?

Liviu Dragnea: Da, da!

Reporter: Modificarea codurilor penale va fi aprobată în sesiunea asta?

Liviu Dragnea: N-am de unde să știu. Nu e niciun plan, nici nu a început dezbaterea.

Reporter: Aveți de gând să discutați cu președintele Comisiei Europene?

Liviu Dragnea: Oricând suntem invitați vom discuta cu toată deschiderea.

Reporter: Proiectul Casei Regale. Ce se va întâmpla? Tudose vorbea în termeni duri de Casa Regală.

Liviu Dragnea: Nu renunțăm la acel proiect. Trebuie să fie o decizie a guvernului. Doamna Dăncilă nu e atât de dură și vorbește mai plăcut.